钦定古今图书集成/理学汇编/文学典/第105卷 > 顾起纶
## 钦定古今图书集成/理学汇编/文学典/第105卷 > 顾起纶

按《无锡县志》：“起纶，字元言，起经弟，为从父可贤后。可
学爱之，挈之京师，代为祝釐。应制之文，多当上意。以
国子生授云南某卫经历。有宦官挟数缇骑，以鲍司
礼指求金于黔公，所过横甚，手批杀驿卒。起纶入谒，
钩致其微，立辨非是，乃遁去。迁郁林州同知，援葛洪
勾漏事，以正大司农檄征丹砂之误。既归，有别墅在”
惠山寺塘泾之上。富泉石，豪于文酒之会。大冠高帻，
著纱縠单衣，曲裾垂后交输。每出入，闾党目属之。好
读书，工古文词，善书法。在滇，与杨状元慎、皇甫司勋
汸时有倡和之作，辑明诸家诗，名曰《国雅》。